
Seletuskiri
notari tasu seaduse ja teiste seaduste muutmise seaduse 
eelnõu teiseks lugemiseks 

1. Menetlus juhtivkomisjonis esimese ja teise lugemise vahel

Riigikogu liikmed Madis Timpson, Mart Helme, Toomas Uibo, Madis Kallas, Peeter Ernits ja Lea Danilson-Järg algatasid eelnõu 02.06.2026. Eelnõu esimene lugemine toimus 16.06.2026. Muudatusettepanekute esitamise tähtajaks määrati 02.07.2026. Riigikogust eelnõule muudatusettepanekuid ei esitatud. Kirjaliku arvamuse koos ettepanekutega esitas Justiits- ja Digiministeerium ning Notarite Koda. Teisi arvamusi ega ettepanekuid ei laekunud.

Õiguskomisjon valmistas eelnõu teist lugemist ette 21.09.2026 istungil, millest võtsid osa Justiits- ja Digiministeeriumi vabakutsete talituse nõunikud Juta Jõgis ja Glen Roosaar, Notarite Koja aseesimees, Tallinna notar Priidu Pärna ja Notarite Koja tegevdirektor Kaidi Lippus.
Komisjon arutas läbi kirjalikes pöördumistes esitatud ettepanekud ja tegi menetlusotsused. 

2. Muudatusettepanekud

Õiguskomisjon algatas eelnõu juhtivkomisjonina Justiits- ja Digiministeeriumi ettepanekute pinnalt kokku kolm muudatusettepanekut, mille sisu selgitavad märkused on toodud muudatusettepanekute loetelus vastavalt iga muudatusettepaneku juures. Kõik muudatusettepanekud algatati konsensusega. 

3. Menetlusotsused

Õiguskomisjon otsustas saata eelnõu täiskogusse teisele lugemisele 29.09.2026 ettepanekuga eelnõu teine lugemine lõpetada. 
Juhul, kui eelnõu teine lugemine lõpetatakse, võtta eelnõu kolmandaks lugemiseks Riigikogu päevakorda 13.10.2026 ettepanekuga viia läbi eelnõu lõpphääletus. 
Eelnõu seadusena vastuvõtmiseks on vajalik Riigikogu poolthäälteenamus.


Esitab õiguskomisjon 21.09.2026

Õiguskomisjoni esimees
